**Procedura** **de selecție privind entitatea de administrare a incubatorului academic de afaceri**

**„Incubator academic de afaceri pentru tehnologii de producție avansate” (TechFusion Hub)**

1. **Aspecte generale**

Universitatea Tehnică din Cluj-Napoca organizează o sesiune de selecție a entităților de administrare pentru Incubatorul academic de afaceri pentru tehnologii de producție avansate – TechFusion Hub în vederea încheierii Contractului de Administrare și a Acordului de Parteneriat în conformitate cu Ghidul Solicitantului - Sprijinirea dezvoltării incubatoarelor de afaceri - Programul Regional Nord-Vest 2021-2027 - Apel de proiecte nr. PRNV/2023/132.B.1/1. și în baza Legii 102/2016 privind incubatoarele de afaceri din 01.02.2017.

Proiectul urmărește să sprijine start-up-uri a căror activitate se bazează pe aplicarea sau utilizarea rezultatelor de cercetare-dezvoltare din cadrul universității, contribuind astfel la dezvoltarea inițiativei antreprenoriale din mediul universitar. Scopul principal al acestui proiect este de a ajuta la înființarea de start-up-uri inovative și de a comercializa tehnologiile elaborate și dezvoltate de studenți, doctoranzi, cadre didactice și cercetători din UTCN.

1. **Legislație utilizată**

Selecția entității de administrare se realizează cu respectarea principiului transparenței, tratamentului egal, nediscriminării și utilizării eficiente a fondurilor.

Baza legală utilizată pentru desfășurarea apelului de selecție în cadrul procesului de derulare a procedurii de selecție a administratorului, se au în vedere următoarele:

* Regulamentul (UE) nr. 1407/2013 al Comisiei din 18 decembrie 2013 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis (Text cu relevanță pentru SEE);
* Regulamentul (UE) 2023/2831 al Comisiei din 13 decembrie 2023 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis;
* Regulamentul (UE) nr. 651/2014 al Comisiei din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat;
* Hotărârea Guvernului nr. 829 din 27 iunie 2022 (HG nr. 829/2022) pentru aprobarea Normelor metodologice de aplicare a Ordonanței de urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă;
* Legea nr. 346 din 14 iulie 2004 (Lege nr. 346/ 2004) privind stimularea înființării și dezvoltării întreprinderilor mici și mijlocii;
* Legea nr. 102 din 19 mai 2016 (Legea nr.102/2016) privind incubatoarele de afaceri;
* Legea nr. 31 din 16 noiembrie 1990 (Lege nr. 31/1990) privind societățile;
* Ordinul nr. 17 din 1 februarie 2017 privind aprobarea responsabilităţilor Ministerului pentru Mediul de Afaceri, Comerţ şi Antreprenoriat pentru aplicarea prevederilor Legii nr. 102/2016 privind incubatoarele de afaceri si anexele:
* ANEXA nr. 1: NORME din 1 februarie 2017 DE APLICARE a Legii nr. 102/2016 privind incubatoarele de afaceri
* ANEXA nr. 2: REGULAMENTUL de selectare şi numire a administratorului incubatorului de afaceri, în cazul în care printre fondatori se află o autoritate publică, potrivit art. 9 alin. (1) lit. b) din Legea nr. 102/2016 privind incubatoarele de afaceri
* ANEXA nr. 3: PROCEDURĂ de constituire a Comisiei cu atribuţii în domeniul incubatoarelor de afaceri

1. **Informații generale – procedura de selecție**

Procedura se derulează în cadrul stabilit de Legea nr. 102 din 19 mai 2016 (Legea nr.102/2016) privind incubatoarele de afaceri din 01.02.2017 și Ghidul Solicitantului - Sprijinirea dezvoltării incubatoarelor de afaceri - Programul Regional Nord-Vest 2021-2027 - Apel de proiecte nr. PRNV/2023/132.B.1/1. cu scopul încheierii Contractului de Administrare și a Acordului de Parteneriat pentru proiectul denumit „Incubator academic de afaceri pentru tehnologii de producție avansate” – TechFusion Hub.

În prezenta procedură privind selecția entității de administrare a incubatorului academic de afaceri pentru tehnologii de producție avansate TechFusion Hub din cadrul Universității Tehnice din Cluj-Napoca, se regăsesc toate înformațiile cu privire la program și apelul de proiecte, metodologie, eligibilitate și proceduri.

1. **Depunerea documentelor**

Candidații pot aplica în cadrul selecției entității de administrare pe baza unui dosar de candidatură. Acest dosar trebuie să conțină următoarele documente:

Scrisoare de intenție – ANEXA 1

Fișa partenerului – ANEXA 2

Model de contract de administrare asumat - ANEXA 3

Plan de dezvoltare al incubatorului de afaceri

Documentele justificative (după caz), după cum urmează:

1. **Pentru entitățile operatori** **economici,** societăți comerciale înființate în baza Legii nr. 31/1990 privind societățile, republicată, sau orice formă de asociere a operatorilor economici:
2. Documentele statutare, inclusiv ultimele actele adiționale, dacă există;
3. Certificatul de înregistrare fiscală/CUI;
4. Certificat constatator eliberat de Oficiul Registrului Comerțului care să ateste că organizația nu este în stare de faliment sau lichidare, nu are activitatea suspendată, nu este subiectul oricăror proceduri care se referă la astfel de situații, sau nu este în orice situație analogă provenind dintr-o procedură similară prevăzută în legislația și reglementările naționale în vigoare;
5. Bilanțul contabil pentru fiecare din ultimii 3 ani fiscali încheiați. Bilanțul contabil trebuie să cuprindă cel puțin: formular 01 „Capitaluri” și formular 02 „Rezultat patrimonial”. Bilanțul contabil trebuie să fie copie a exemplarului depus la organul fiscal în raza căruia funcționează, trebuie să fie vizibil numărul de înregistrare și antetul cu datele de identificare complete;
6. Certificatul de atestare fiscală, emis în conformitate cu prevederile Ordinului nr. 3654/2015 privind aprobarea procedurii de eliberare a certificatului de atestare fiscală, a certificatului de obligații bugetare precum și a modelului și conținutului acestora;
7. Certificatul de atestare fiscală, emis în conformitate cu prevederile Ordinului comun, al ministrului administrației și internelor și ministrului finanțelor publice nr. 2052 bis/1528/2006 privind aprobarea unor formulare tipizate pentru stabilirea, constatarea, controlul, încasarea și urmărirea impozitelor și taxelor locale, precum şi a altor venituri ale bugetelor locale (in original). Certificatul trebuie să fie însoțit de Anexa privind verificarea eligibilității solicitanților de fonduri externe nerambursabile emisă în conformitate cu prevederile Ordinului comun, al ministrului administrației și internelor și ministrului finanțelor publice, nr. 75/767/2009 privind aprobarea unor formulare tipizate pentru activitatea de colectare a impozitelor și taxelor locale, desfășurată de către organele fiscale locale, în care trebuie să fie precizat că solicitantul se încadrează, la data întocmirii certificatului de atestare fiscală, in următoarea situație: „obligațiile de plată scadente nu depășesc 1/6 din totalul obligațiilor datorate in ultimul semestru încheiat”.
8. **Pentru Institute**, **centre și stațiuni de cercetare dezvoltare**
9. Documente de înființare
10. Documente de organizare
11. Documente de funcționare
12. **Pentru Camere de comerț**
13. Documente de înființare
14. Documente de organizare
15. Documente de funcționare
16. **Pentru entitățile de drept privat** înregistrate la ORC
17. Certificatul constatator
18. Furnizare informații extinse, emise de Oficiul Registrului Comerțului de pe lângă Tribunalul unde își are sediul solicitantul, ori prin serviciul InfoCert, cu cel mult 30 de zile calendaristice înainte de data depunerii cererii de finanțare.
19. **Pentru asociații și fundații**
20. Extras din Registrul Asociațiilor și Fundațiilor
21. Statutul asociației sau Act constitutiv consolidat (după caz)
22. Certificat de înregistrare fiscală
23. **Criteriile de eligibilitate a societății de administrare a incubatorului academic de afaceri**

**Criteriile generale** de eligibilitate, în acest caz, sunt preluate din Schema Specifică - Ajutor de minimis & ajutor de stat regional pentru Sprijinirea dezvoltării incubatoarelor de afaceri și sprijin pentru întreprinderile nou înființate incubate, capitolul 8:

1. întreprinderea este înregistrată ca operator economic, persoană juridică conform Legii societăţilor nr. 31/1990, republicată, cu modificările şi completările ulterioare, sau conform prevederilor Ordonanţei Guvernului nr. 26/2000, aprobată cu modificări şi completări prin Legea nr. 246/2005, cu modificările şi completările ulterioare, ori este un patronat sau sindicat înregistrat conform prevederilor Legii nr. 62/2011, republicată, cu modificările şi completările ulterioare, sau funcţionează conform prevederilor Legii nr. 335/2007, cu modificările şi completările ulterioare;
2. se angajează să suporte din resurse proprii cofinanțarea prevăzută și să nu acționeze ca intermediari pentru proiectul propus a fi finanțat. Cofinanțarea poate proveni din resurse proprii ori resurse atrase, sub o formă care să nu facă obiectul niciunui alt ajutor de stat / de minimis;
3. nu înregistrează obligații bugetare nete (diferența dintre obligațiile de plată restante la buget și sumele de recuperat de la buget);
4. nu se află în una din situaţiile incompatibile cu privire la acordarea ajutorului de stat ori a ajutorului de minimis;
5. nu intră în categoria de "întreprinderi aflate în dificultate". O întreprindere aflată în dificultate este o întreprindere care se află în cel puţin una dintre situaţiile următoare:

❖În cazul unei societăți comerciale cu răspundere limitată (alta decât un IMM care există de mai puțin de trei ani), atunci când mai mult de jumătate din capitalul său social subscris a dispărut din cauza pierderilor acumulate. Această situație survine atunci când deducerea pierderilor acumulate din rezerve (și din toate celelalte elemente considerate în general ca făcând parte din fondurile proprii ale societății) conduce la un rezultat negativ care depășește jumătate din capitalul social subscris. În sensul acestei dispoziții, „societate cu răspundere limitată” se referă în special la tipurile de societăți menționate în anexa I la Directiva 2013/34/UE, iar „capital social” include, dacă este cazul, orice capital suplimentar;

❖ În cazul unei societăți comerciale în care cel puțin unii dintre asociați au răspundere nelimitată pentru creanțele societății (alta decât un IMM care există de mai puțin de trei ani), atunci când mai mult de jumătate din capitalul propriu așa cum reiese din contabilitatea societății a dispărut din cauza pierderilor acumulate. În sensul prezentei dispoziții, „o societate comercială în care cel puțin unii dintre asociați au răspundere nelimitată pentru creanțele societății” se referă în special la acele tipuri de societăți menționate în anexa II la Directiva 2013/34/UE;

❖ Atunci când întreprinderea face obiectul unei proceduri colective de insolvență sau îndeplinește criteriile prevăzute în dreptul intern pentru ca o procedură colectivă de insolvență să fie deschisă la cererea creditorilor săi;

❖ Atunci când întreprinderea a primit ajutor pentru salvare și nu a rambursat încă împrumutul sau nu a încetat garanția sau a primit ajutoare pentru restructurare și face încă obiectul unui plan de restructurare;

❖ În cazul unei întreprinderi care nu este un IMM, atunci când, în ultimii doi ani:

1. raportul datorii/capitaluri proprii al întreprinderii este mai mare de 7,5; și

2. capacitatea de acoperire a dobânzilor calculată pe baza EBITDA se situează sub

valoarea 1,0.

1. nu se află în stare de insolvență, faliment, reorganizare judiciară, dizolvare, lichidare sau suspendare temporară a activității sau nu se află în situații similare în urma unei proceduri de aceeași natură prevăzute de legislația sau de reglementările naționale;
2. nu fac obiectul unui ordin de recuperare în urma unei decizii anterioare a Comisiei Europene, a unui furnizor de ajutor sau a Consiliului Concurenței sau, în cazul în care solicitantul a făcut obiectul unei astfel de decizii, aceasta trebuie să fi fost deja executată și ajutorul integral recuperat, inclusiv dobânda de recuperare aferentă.

**Criteriile specifice** privind eligibilitatea entității sunt:

1. are experiență în servicii de consultanță, scriere de proiecte, promovare a transferului tehnologic, atragere de capital
2. dispune de resurse umane și colaboratori calificați, cu experientă în cercetare și inovare a domeniului de tehnologii de producție avansate, management a proiectelor cu finanțare nerambursabilă, managementul afacerilor
3. are sediul social și este localizat în județul Cluj sau în proximitatea acestuia
4. are capacitatea de a favoriza și dezvolta o bună relaționare a incubatorului de afaceri cu autoritățile publice locale, unitățile bancare, institutele de cercetare, instituțiile de învățământ și unitățile economice din aria geografică de amplasare a acestuia;
5. prezintă un plan de promovare pentru perioada de preincubare și a unui plan de afaceri pe durata contractului de administrare;
6. dispune de experienţă demonstrată în ceea ce priveşte cunoaşterea mediului de afaceri din aria geografică de amplasare a incubatorului de afaceri;
7. prezentarea unei strategii de monitorizare a firmelor incubate pe parcursul a 2 ani postincubare;
8. **Obligațiile administratorului incubatorului de afaceri**

Potrivit regulamentului de selectare și numire a administratorului incubatorului de afaceri, în cazul în care printre fondatori se află o autoritate publică, potrivit art. 9 alin. (1) lit. b) din Legea nr. 102/2016 privind incubatoarele de afaceri din 01.02.2017, administratorul are următoarele obligații:

a) semnează un contract de prestări de servicii cu fondatorul;

b) semnează contracte de incubare cu societăţile ce urmează a fi incubate;

c) organizează şi asigură promovarea locală a incubatorului de afaceri (publicitate, materiale promoţionale etc.), în scopul atragerii de potenţiali beneficiari ai incubatorului, care vor participa, în maximum două grupe, la cursurile de instruire oferite în această perioadă şi din care se vor selecţiona beneficiarii ce urmează a fi incubaţi (rezidenţii incubatorului);

d) prestează potenţialilor beneficiari ai incubatorului de afaceri servicii de asistenţă în procesul de preincubare;

e) înfiinţează şi asigură funcţionarea comisiei de selecţie a societăţilor ce urmează a fi incubate;

f) prestează servicii de consultanţă specializată, la cererea firmelor incubate;

g) cu aprobarea prealabilă a fondatorului, organizează minimum 5 evenimente pe an, relevante pentru creşterea vizibilităţii firmelor incubate şi a incubatorului de afaceri;

h) asigură utilizarea optimă şi în conformitate cu scopul incubatorului de afaceri a spaţiilor şi a mijloacelor fixe aflate în dotarea acestuia;

i) asigură încheierea unui contract de asigurare a clădirii, a mobilierului şi a echipamentelor IT&C puse la dispoziţie de către fondator, a cărui contravaloare va fi repartizată pe parcursul anului în taxa de administrare percepută firmelor incubate;

j) elaborează anual rapoarte privind stadiul de realizare a obiectivelor şi rapoarte financiare, pe care le înaintează către fondator;

k) asigură monitorizarea activităţii beneficiarilor incubatorului de afaceri pe toată perioada contractului şi transmite către fondator rapoarte privind activitatea firmelor incubate;

l) informează fondatorul despre activităţile organizate, serviciile şi cheltuielile efectuate, pune la dispoziţia acestuia documente justificative, în vederea verificării acestora la sediul incubatorului de către fondator;

m) verifică efectuarea cheltuielilor şi existenţa/corectitudinea documentelor justificative prezentate de către firmele incubate pentru justificarea cheltuielilor menţionate mai sus, transmite aceste documente justificative către fondator, recuperează pe cale amiabilă sumele necheltuite şi pe cele cheltuite necorespunzător şi informează fondatorul asupra procesului de recuperare şi asupra oricăror aspecte neconforme sesizate în legătură cu justificarea cheltuielilor menţionate mai sus;

n) asigură serviciile necesare pentru buna funcţionare a incubatorului de afaceri;

o) asigură atragerea de operatori economici ca rezidenţi ai incubatorului de afaceri;

p) elaborează planul de dezvoltare a incubatorului de afaceri în concordanţă cu strategiile de dezvoltare a domeniilor vizate, pe care îl supune spre aprobare fondatorului;

q) elaborează regulamentul privind funcţionarea incubatorului de afaceri conform art. 13 din Legea nr. 102/2016 privind incubatoarele de afaceri;

r) monitorizează întreprinderile incubate şi pe cele aflate în faza de postincubare;

s) derulează activităţile de promovare şi de atragere a potenţialilor rezidenţi;

t) elaborează şi prezintă fondatorului raportul de activitate anual, până la data de 30 martie a anului următor;

u) se asigură că a fost atins numărul minim de firme incubate, monitorizează şi raportează anual, până la 30 martie, către fondator situaţia anului anterior privind:

- numărul de contracte/parteneriate încheiate de firmele incubate cu alte societăţi/universităţi/institute de cercetare/autorităţi publice;

- creşterea cifrei de afaceri, a profitului firmelor incubate, a numărului de locuri de muncă create de acestea;

v) stabileşte condiţiile în care rezidenţii incubaţi părăsesc incubatorul.

1. **Etapele și programul pentru evaluarea și selecția firmei de administrare**

Perioada de înscriere a candidaturilor pentru alegerea firmei de administrare a Incubatorului academic de afaceri pentru tehnologii de producție avansate - TechFusion Hub se va desfășura conform calendarului. Pentru a asigura transparența și principiile privind selectarea administratorului, anunțul, impreună cu calendarul vor fi postate pe pagina web a Universității Tehnice: https://ctfs.utcluj.ro/

**Postarea anunțului:** 04.10.2024

**Depunerea candidaturii:** 08.10.2024, ora 17:00

**Evaluarea candidaturilor:** 09.10.2024

**Anunțarea rezultatelor intermediare:** 09.10.2024

**Depunere contestații:** 10.10.2024, ora 17:00

**Soluționarea contestațiilor:** 11.10.2024

**Afișarea rezultatelor finale:** 11.10.2024

1. **Criteriile de care se va ține cont în momentul selecției:**

Selecţia administratorului incubatorului de afaceri se va face prin procedură stabilită la nivelul autorităţii publice, cu respectarea principiului transparenţei, iar în cadrul procesului de selecţie se vor avea în vedere cel puţin următoarele criterii:

a) după caz, prezentarea de proiecte de consultanţă derulate în ultima perioadă şi rezultatele acestora;

b) candidatul nu se află în stare de faliment ori lichidare, nu are afacerile administrate de un administrator judiciar, nu are activitatea comercială suspendată şi nu are datorii la bugetul general consolidat şi la bugetele locale, atât pentru sediul social, cât şi pentru toate punctele de lucru. Solicitanţii care au datorii eşalonate nu sunt eligibili pentru selecţie;

c) implicarea în gestionarea acestui proiect a personalului şi a colaboratorilor calificaţi, cu experienţă în managementul afacerilor, capabili să ofere firmelor incubate consultanţă şi alte servicii de dezvoltare a afacerilor;

d) experienţă demonstrată în ceea ce priveşte cunoaşterea mediului de afaceri din aria geografică de amplasare a incubatorului de afaceri;

e) capacitatea de a favoriza şi dezvolta o bună relaţionare a incubatorului de afaceri cu autorităţile publice locale, unităţile bancare, institutele de cercetare, instituţiile de învăţământ şi unităţile economice din aria geografică de amplasare a acestuia;

f) prezentarea unui plan de promovare pentru perioada de preincubare şi a unui plan de afaceri pe durata contractului de administrare;

g) prezentarea unei strategii de monitorizare a firmelor incubate pe parcursul a 2 ani postincubare;

h) îndeplinirea condiţiilor prevăzute la art. 10 din Legea nr. 102/2016 privind incubatoarele de afaceri.

1. **Procedura de evaluare a partenerilor**

Pentru evaluarea partenerilor se va constitui o comisie la nivelul Universității Tehnice. Această comisie va fi formată din persoane imparțiale care să nu favorizeze și să nu impacteze procesul de evaluare.

Etapele procedurii de selecție:

**1. Verificarea eligibilității, conform condițiilor de eligibilitate.**

**2. Evaluarea calitativă a dosarelor de candidatură având în vedere următoarele criterii:**

1. Competențele și calificările existente la nivelul incubatorului (resursele umane interne) acoperă serviciile definite, corelate cu nevoile identificate în mediul antreprenorial și sectorul economic specific incubatorului: **- Cercetare și inovare** (de ex. Consultanță în dezvoltarea de noi produse și servicii, spin-off, creare și sprijinire IMM- uri inovative, consiliere managerială)
2. Competențele și calificările existente la nivelul incubatorului (resursele umane interne) acoperă serviciile definite, corelate cu nevoile identificate în mediul antreprenorial și sectorul economic specific incubatorului: **- Internaționalizare** (cooperare internațională și sprijin export)
3. Competențele și calificările existente la nivelul incubatorului (resursele umane interne) acoperă serviciile definite, corelate cu nevoile identificate în mediul antreprenorial și sectorul economic specific incubatorului: - **Accesare de finanțări** (consultanță în obținere de finanțare, granturi și capital, contacte cu Business Angels, fonduri cu capital de risc).
4. Competențele și calificările existente la nivelul incubatorului (resursele umane interne) acoperă serviciile definite, corelate cu nevoile identificate în mediul antreprenorial și sectorul economic specific incubatorului: - **Consultanță juridică** (înființare, contracte comerciale, drepturi de proprietate intelectuală)
5. A stabilit și a consolidat relații externe cu diverse instituții bancare, având în același timp proiecte de consultanță inițiate sau în curs de inițiere, menite să îmbunătățească colaborarea și să aducă beneficii mutuale.
6. A stabilit și a consolidat relații externe cu institute de cercetare, având în același timp proiecte de colaborare inițiate sau în curs de inițiere. Aceste proiecte sunt menite să promoveze inovația și să aducă beneficii prin schimbul de cunoștințe și resurse.
7. A stabilit și a consolidat relații externe cu instituții de învățământ, având în același timp, inițiate sau în curs de inițiere, multiple proiecte de colaborare. Aceste proiecte sunt menite să promoveze educația și să aducă beneficii prin schimbul de cunoștințe, resurse și expertiză.
8. A stabilit și a consolidat relații externe cu unitățile economice din aria geografică, având în același timp proiecte de colaborare inițiate sau în curs de inițiere. Aceste proiecte sunt menite să promoveze dezvoltarea economică și să aducă diverse beneficii prin schimbul de resurse, expertiză și inovație.

|  |  |
| --- | --- |
| Criteriul I | Punctaj maxim: 15 puncte |
| Dispune de resurse umane cu competențe în **cercetare și inovare** (de ex. Consultanță în dezvoltarea de noi produse și servicii, spin-off, creare și sprijinire IMM-uri inovative, consiliere managerială) | 15 puncte |
| Nu dispune de resurse umane cu competențe în **cercetare și inovare** (de ex. Consultanță în dezvoltarea de noi produse și servicii, spin-off, creare și sprijinire IMM-uri inovative, consiliere managerială) | 0 puncte |
| Criteriul II | Punctaj maxim: 15 puncte |
| Dispune de resurse umane cu competențe în **Internaționalizare** (cooperare internațională și sprijin export) | 15 puncte |
| Nu dispune de resurse umane cu competențe în **Internaționalizare** (cooperare internațională și sprijin export) | 0 puncte |
| Criteriul III | Punctaj maxim: 15 puncte |
| Dispune de resurse umane cu competențe în **Accesare de finanțări** (consultanță în obținere de finanțare, granturi și capital, contacte cu Business Angels, fonduri cu capital de risc) | 15 puncte |
| Nu dispune de resurse umane cu competențe în **Accesare de finanțări** (consultanță în obținere de finanțare, granturi și capital, contacte cu Business Angels, fonduri cu capital de risc) | 0 puncte |
| Criteriul IV | Punctaj maxim: 15 puncte |
| Dispune de resurse umane cu competențe în **Consultanță juridică** (înființare, contracte comerciale, drepturi de proprietate intelectuală) | 15 puncte |
| Nu dispune de resurse umane cu competențe în **Consultanță juridică** (înființare, contracte comerciale, drepturi de proprietate intelectuală) | 0 puncte |
| Criteriul V | Punctaj maxim: 10 puncte |
| A stabilit și a consolidat relații externe cu diverse **instituții bancare** | 10 puncte |
| Nu a stabilit și nu a consolidat relații externe cu diverse **instituții bancare** | 0 puncte |
| Criteriul VI | Punctaj maxim: 10 puncte |
| A stabilit și a consolidat relații externe cu **institute de cercetare** | 10 puncte |
| Nu a stabilit și nu a consolidat relații externe cu **institute de cercetare** | 0 puncte |
| Criteriul VII | Punctaj maxim: 10 puncte |
| A stabilit și a consolidat relații externe cu **instituții de învățământ** | 10 puncte |
| Nu a stabilit și nu a consolidat relații externe cu **instituții de învățământ** | 0 puncte |
| Criteriul VIII | Punctaj maxim: 10 puncte |
| A stabilit și a consolidat relații externe cu **unitățile economice** din aria geografică | 10 puncte |
| Nu a stabilit și nu a consolidat relații externe cu **unitățile economice** din aria geografică | 0 puncte |
| Total criterii I - VIII | Punctaj maxim: 100 puncte |

Punctajul minim pentru un operator economic: 60 de puncte

Operatorii economici care au depus o scrisoare de intenție vor fi anunțați după procesul de evaluare printr-o scrisoare oficială.

După acceptarea intenției de parteneriat, operatorii economici vor fi invitați la negocierea și completarea clauzelor contractului de parteneriat.